Úrad vlády SR						  Na rokovanie vlády SR
Sekcia hospodárskej politiky					  dňa  5.9.2001
									  k číslu: 5694/2001
										   5695/2001
										   5696/2001
									  k bodu: 30 - 32

S t a n o v i s k o 

k návrhom na vydanie rozhodnutia o privatizácii časti zdravotníckeho zariadenia:
-	Poliklinika Ružinov – časť  Obvodné zdravotné stredisko Bajzova 2,
-	Poliklinika Ružinov   časť Obvodné zdravotné stredisko Herlianska 45,
-	Poliklinika Ružinov – časť Obvodné zdravotné stredisko Drieňová 38

I.

          Materiály predkladá ministerka pre správu a privatizáciu národného majetku na základe  §10 ods.1 a 13 a §10a ods.2 zákona č.92/1991 Zb. o podmienkach prevodu majetku štátu na iné osoby v znení neskorších predpisov.

          V materiáloch sú predložené návrhy na vydanie rozhodnutia o privatizácii časti zdravotníckych zariadení priamym predajom záujemcom, ktorí boli vybraní vo výberovom konaní. Nadobúdatelia privatizovaného majetku splnili všetky podmienky a požadované kritériá výberového konania, predložili reálny podnikateľský zámer a navrhli výhodnú kúpnu cenu a platobné podmienky.

II.

          Materiály nie sú predmetom štandardného medzirezortného pripomienkového konania.

III.

          Nadobúdatelia uvedených častí Polikliniky Ružinov so sídlom v Bratislave sú vybraní na základe posúdenia a vyhodnotenia predložených návrhov všetkých záujemcov o privatizovaný majetok podľa podmienok a kritérií v rámci prvej etapy privatizácie zdravotníckych zariadení. Predmetom hodnotenia návrhov boli aj dopady na zamestnanosť a tvorbu pracovných miest.

          Porada ekonomických ministrov vlády SR predložené materiály prerokovala 16.7.2001 a jednotlivé návrhy odporučila vláde SR schváliť. Odporučenie, aby v platobných podmienkach pri privatizácii časti OZS na Herlianskej 45 sa stanovila lehota na zaplatenie kúpnej ceny do troch dní, bolo akceptované a do časti o platobných podmienkach a ich zabezpečenia v dotknutom návrhu zapracované.

K predloženým návrhom nemáme pripomienky a odporúčame, aby vláda tieto návrhy schválila.

Bratislava  22.  8.  2001